สวัสดีค่ะ พอดีมีเพศสัมพันธ์กับแฟนแล้วแตกนอกค่ะ และก็ได้กินยาคุมฉุกเฉินไปวันที่ 17 ก.ย. ภายใน 1 ชม.หลักจากนั้นค่ะ และก็ได้มีเลือดออกช่วงวันที่ 24 ก.ย. ถึง 3 ต.ค. ค่ะ มาแบบกระปริกระปรอยค่ะ พึ่งหมดวันนี้และก็มีตกขาวมานิดหน่อยค่ะ *แต่เดือนนี้กินยาคุมฉุกเฉินไป2รอบค่ะ รอบแรกกินช่วงมีประจำเดือนค่ะช่วงกลางเดือน กินละประจำเดือนก็หยุดไปวันสองวันละก็มาอีกราวๆ 5 วันค่ะ รอบ2 คือ 17 ก.ย. มันมีโอกาสท้องมั้ยคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้ซึ่งการที่กินยาคุมฉุกเฉินไปหลายครั้งในรอบเดือนเดียว อาจเพิ่มโอกาสการเกิดผลข้างเคียงจากยา และอาจทำให้ประสิทะิภาพโดยรวมลดลงได้ ถ้าจะมีเพศสัมพันธ์หลายๆครั้งต่อเนื่อง แนะนำการใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนหลังจากกินยาไปแล้ว อาจมีเลือดออกผิดปกติทำให้เข้าใจผิดว่าเป็นรอบเดือนได้ ควรสังเกตรอบเดือนที่มาตามรอบนับจากประจำเดือนครั้งสุดท้ายอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ